Menanti Februari

Menanti Februari ialah sebuah siri drama televisyen Malaysia 2017 dibintangi oleh Fathia Latiff, Zul Ariffin dan Afiq Muiz. Drama ini bersiaran di Slot Samarinda TV3 dari 3 April 2017 hingga 8 Mei 2017 menggantikan Kerana Anisa.

Siri ini boleh didapati melalui penstriman dalam talian di saluran YouTube rasmi TV3.

Premis
Mengisahkan Arie yang berkahwin dengan Fiza atas dasar cinta sehingga menyebabkan Edi, rakan baik kedua mereka memendam rasa. Namun, kebahagian yang diharapkan oleh Fiza tidak kesampaian apabila Arie terlalu taksub dengan kerjanya sehinggakan mengabaikan perasaan Fiza. Bagaikan satu kebetulan, segala kejadian manis dan peristiwa pahit antara Arie dan Fiza berlaku dalam bulan yang sama, iaitu di bula Februari. Namun, takdir penentu segalanya apabila Arie hilang dalam kemalangan di lautan sehingga hilang selama 6 bulan lamanya. Dalam masa 6 bulan itu, Fiza dan Edi semakin rapat dan akhirnya kedua mereka pula bersatu sebagai pasangan suami isteri. Takdir menentukan, apabila Arie ditemui selamat namun terpaksa menghadapi Fiza dan Edi, yang telah disatukan sebagai pasangan suami isteri. Arie tetap mahukan Fiza kembali kepadanya kerana ingin menebus kembali kesalahannya sebelum ini.

Pelakon

Pelakon utama
 Fathia Latiff sebagai Fiza
 Zul Ariffin sebagai Arie
 Afiq Muiz sebagai Edi

Pelakon pembantu
 Riz Amin sebagai Hisyam
 Juedian Omar sebagai Lia
 Wan Nor Azlin sebagai Pn Sofea
 Dato Rahim Razali sebagai En Haris
 Nurman Salleh sebagai En Fuad
 Helvera Susanti sebagai Pn Asmah

Pelakon kanak-kanak
 Kirana Batrisya sebagai Intan

Penerbitan
Menanti Februari menjalani penggambaran pada November 2016, antara lokasi penggambaran termasuk Langkawi, Kedah. Penggambran turut dijalankan di sekitar ibu kota dan Tapah, Perak.

Runut bunyi
 "Sakit" - iamNEETA
 "Apa Ini Cinta" - Forteen
 "Cinta Palsu" - Aiman Ismail

Rujukan

Drama Melayu 2017
Rancangan TV3